Lietuvos Respublikos Vyriausybė

nutarimas

DĖL SUTIKIMO REORGANIZUOTI KYBARTŲ PATAISOS NAMUS IR LUKIŠKIŲ TARDYMO IZOLIATORIŲ-KALĖJIMĄ

2018 m. rugsėjo 26 d. Nr. 980

Vilnius

Vadovaudamasi Lietuvos Respublikos civilinio kodekso 2.97 straipsnio 3 dalimi ir Lietuvos Respublikos biudžetinių įstaigų įstatymo 14 straipsnio 4 dalimi, Lietuvos Respublikos Vyriausybė nutaria nutaria:

1. Sutikti, kad:

1.1. Kybartų pataisos namai (juridinio asmens kodas – 188720027) būtų reorganizuojami jungimo būdu, juos prijungiant prie Marijampolės pataisos namų (juridinio asmens kodas – 188722220), kuriems pereitų visos Kybartų pataisos namų teisės ir pareigos;

1.2. Lukiškių tardymo izoliatorius-kalėjimas (juridinio asmens kodas – 188721990) būtų reorganizuojamas jungimo būdu, jį prijungiant prie Vilniaus pataisos namų (juridinio asmens kodas – 188721271), kuriems pereitų visos Lukiškių tardymo izoliatoriaus-kalėjimo teisės ir pareigos.

2. Nustatyti, kad:

2.1. reorganizavimo tikslas – sumažinti biudžetinių įstaigų skaičių, optimizuoti šių įstaigų bendrąsias funkcijas ir jų valdymą, racionaliau naudoti materialinius ir finansinius išteklius, gerinti bausmių ir suėmimo vykdymą;

2.2. reorganizuojamos biudžetinės įstaigos: Kybartų pataisos namai ir Lukiškių tardymo izoliatorius-kalėjimas;

2.3. reorganizavime dalyvaujančios ir po reorganizavimo veiksiančios biudžetinės įstaigos: Marijampolės pataisos namai ir Vilniaus pataisos namai;

2.4. po reorganizavimo veiksiančios biudžetinės įstaigos – Marijampolės pataisos namai ir Vilniaus pataisos namai – atliks Lietuvos Respublikos baudžiamajame kodekse, Lietuvos Respublikos baudžiamojo proceso kodekse, Lietuvos Respublikos bausmių vykdymo kodekse ir Lietuvos Respublikos suėmimo vykdymo įstatyme tardymo izoliatoriams ir pataisos įstaigoms priskirtas vykdyti funkcijas;

2.5. po reorganizavimo veiksiančių biudžetinių įstaigų – Marijampolės pataisos namų ir Vilniaus pataisos namų – savininko teises ir pareigas įgyvendinanti institucija – Lietuvos Respublikos teisingumo ministerija.

Ministras Pirmininkas	Saulius Skvernelis

Teisingumo ministras	Elvinas Jankevičius